[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Hiinlased otsivad \u201cTarga linna\u201d idee arendamisel Eesti teadlastelt tuge"}, {"text_idx": "#000007", "text": "Tartu u\u0308likooli ku\u0308lastas Shanghai u\u0308likooli Smart City instituudi delegatsioon, mis pidas eestlaste tegevust linnastumise ja linnade arengu uurimisel eeskujuks. U\u0308heskoos to\u0308o\u0308tatakse va\u0308lja linnaplaneerimise lahendusi, sotsiaalse innovatsiooni mudeleid ja sensorsu\u0308steeme."}, {"text_idx": "#000008", "text": "\u201cSmart City\u201d ehk \u201cTarga linna\u201d kontseptsioon on kogu maailmas kiiresti arenev uurimisvaldkond. \u201cTark linn on olulises osas seotud infotehnoloogia ja nn \u201csuurte andmete\u201d kasutamisega kaasnevas elukorralduse muutmisel,\u201d ra\u0308a\u0308kis Eesti teaduste akadeemia uurija-professor, Tartu u\u0308likooli inimgeograafia ja regionaalplaneerimise o\u0303ppetooli juures teadusto\u0308o\u0308d tegev Rein Ahas."}, {"text_idx": "#000009", "text": "Ahase so\u0303nul on va\u0308ikese ja kahaneva Eesti ja kiirelt kasvava Hiina teadlastele koosto\u0308o\u0308 \u201cSmart City\u201d uurimisel ja arendamisel kasulik ja huvitav, sest mo\u0303lemas riigis on linnastumine, linnade areng ja linnaplaneerimine oluliseks teemaks. \u201cNii Eestis kui Hiinas on kasvavaid ja kahanevaid linnu, mo\u0303lemas u\u0308hiskonnas on ko\u0303rged ootused info- ja kommunikatsioonitehnoloogia kasutamiseks linnaprobleemide lahendamisel ja elukvaliteedi to\u0303stmiseks,\u201d loetles Ahas u\u0308hisjooni koosto\u0308o\u0308 la\u0308biviimiseks."}, {"text_idx": "#000010", "text": "\u201cTarga linna\u201d ja targa u\u0308hiskonna arendamise \u201ctarkus\u201d seisneb suuresti ka sotsiaalteadustes \u2013 kuidas rakendada uusi tehnoloogiad, materjale ja andmeid elukvaliteedi to\u0303stmiseks. \u201cSelle arendamiseks on vaja teadmisi, poliitikaid, linnaplaneerimise lahendusi ja a\u0308rimudeleid,\u201d to\u0303des Ahas. Ta lisas, et \u201cSmart City\u201d on EL-i uue eelarveperioodi rahastusprioriteetide u\u0308ks oluline kontseptsioon ning maailma juhtivate tehnoloogiafirmade prioriteetne valdkond sellel aastaku\u0308mnendil."}, {"text_idx": "#000011", "text": "Tartu u\u0308likoolis toimunud kohtumisel arutasid Shanghai u\u0308likooli Smart City instituudi ja TU\u0308 geograafia osakonna mobiilsuslabori teadlased \u201cTarga linna\u201d teemadel. Shanghai u\u0308likooli Smart City instituudi ja TU\u0308 geograafia osakonna koosto\u0308o\u0308 algas huvist mobiiltelefonidel po\u0303hinevate andmete, uuringute ja sensorsu\u0308steemide vastu. \u201cTa\u0308na on uurimisteemad ja valdkonnad laienenud, na\u0308iteks tegeleme koos linnaplaneerimise lahenduste va\u0308ljato\u0308o\u0308tamisega, sotsiaalse innovatsiooni mudelite ja sensorsu\u0308steemidega,\u201d ra\u0308a\u0308kis Ahas."}, {"text_idx": "#000012", "text": "Shanghai delegatsiooni juhtis prorektor professor Wanggen Wan. Ka\u0308esoleval aastal to\u0308o\u0308tab Tartus mobiilpositsioneerimise ja sotsiaalmeedia andmete analu\u0308u\u0308siga Shanghai teadur Yifan Zhang. Su\u0308gisel tulevad Tartu u\u0308likooli uurimisto\u0308o\u0308d tegema veel u\u0308ks teadur Shanghaist ja doktorant Tsingua u\u0308likoolist. Plaanis on ta\u0308iendada ka u\u0308likoolide koosto\u0308o\u0308leppe punkte ja tegutseda koos Eesti aasia uuringute keskuse arendamisel. Professor Rein Ahas on EL innovatsioonipartnerluse programmi \u201eSmart Cities & Communities\u201c sherpa grupi liige."}, {"text_idx": "#000013", "text": "Linnad valguvad maailma pinnal seniarvatust palju kiiremini"}, {"text_idx": "#000014", "text": "Uuringu ja\u0308rgi tuleks u\u0308likoolilinna uued o\u0303ppehooned kesklinna ehitada"}, {"text_idx": "#000015", "text": "TTU\u0308 teadlased pakuvad va\u0308lja uudse lahenduse tarkade linnade valitsemiseks"}, {"text_idx": "#000019", "text": "Hiina ekspert: ka\u0308sumajandusega edukat kiibito\u0308o\u0308stust ei ehita"}, {"text_idx": "#000020", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000026", "text": "Eesti mees on 39-aastane Aleksandr"}, {"text_idx": "#000029", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000033", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000048", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]